ক্যাফে ডি কোরাল
ক্যাফে ডি কোরাল হোল্ডিংস লিমিটেড (চীনা: 大家樂集團有限公司) হল হংকং-এর একটি ফাস্ট-ফুড চেইনশপ ও রেঁস্তোরার মালিক এবং পরিচালনাকারী গ্রুপ, যাদের মালিকানায় রয়েছে ক্যাফে ডি কোরাল, সুপার সুপার, দি স্প্যাগেটি হাউস, অলিভার’স সুপার স্যান্ডউইচ, আহ ইয়ে লেং টং এবং আরো অন্যান্য। ১৯৬৮ সালে প্রতিষ্ঠিত, ক্যাফে ডি কোরাল গ্রুপ ১৯৬৯ সালে হংকংয়ের কজওয়ে বে জেলায় তাদের প্রথম ক্যাফে ডি কোরাল রেঁস্তোরা খোলে। তারপর থেকে, গ্রুপটি সারা বিশ্ব জুড়ে তাদের ব্র্যান্ডের ৫৮০ টিরও বেশি আউটলেট খুলেছে। এটি হংকং এবং বিশ্বের বৃহত্তম চীনা ফাস্ট-ফুড রেস্টুরেন্ট গ্রুপ। শুধুমাত্র হংকং-এ, এটি এক দিনে প্রায় ৩০০,০০০ জনেরও বেশি লোককে খাবার সরবরাহ করে।